Over de seneste 20 år er efterspørgslen på bukser med stretch til herre steget markant. Det skyldes at vi har et større behov for at have behagelige bukser på – og det er jo lækkert, at moden går i en mere behagelig retning. Som udgangspunkt skabes jeans med stretch ved, at man tilføjer elastiske fibre til bomuld. Dette gør to ting ved stoffet: For det første gør det, at man får en større bevægelighed. Man kan simpelthen bevæge sig bedre, uden den der følelse af, at ens bukser er ved at sprække. For det andet gør det, at stoffet bliver blødere og mere komfortabelt at have på. Udover at have bukser med elastik i taljen, kan man også tilføje andet til stoffet, der gør at ens jeans bliver mere komfortable at have på. I det stof, vi bruger hos Libertie, er der bl.a. tilført et materiale ved navn Lyocell. Lyocell er et bæredygtigt stof, der er lavet af træfibre, og som behandles, så man kan væve det ind i bomuldet. Lyocell er udover at være et meget bæredygtigt materiale også kendt som det tætteste, man kommer på silke hvad angår blødhed. Derudover er Lyocell også meget slidstærkt, så der er mange grunde til, at vi har tilført det til denimstoffet. Når man kombinerer elastiske fibre med Lyocells mange gode egenskaber, får man altså et par meget komfortable herre jeans, der både har elastik i taljen, er behagelige at have på og som føles dejligt bevægelige.